„Iz tame u svijetlo“

U srijedu 25. listopada u sportskoj dvorani Ekonomske i trgovačke škole Ivana Domca Vinkovci održan je projekt pod nazivom „Iz tame u svijetlo“. Glazbeno-scenski prikaz ‘Iz tame u svjetlo’ priča je o izgubljenoj komunikaciji između roditelja i djece, o buntovništvu mladih koje ih odvodi u ‘tamu’, u ovisnost te njihovoj potrazi za ‘svjetlom’ i istinskim vrijednostima, kao što su obitelj, prijateljstvo i istina. Predstavu su izveli članovi Zajednice Cenacolo nakon čega su bila iznesena i svjedočanstva pojedinih članova.

Cilj projekta je ukazati na rastući problem ovisnosti koji se javlja u današnjem društvu, na štetne posljedice ovisnosti, činjenicu kako se droga u početku olako shvati i vodi do fizičkog i psihičkog razdora; pokazati kako ovisnost uništava društvene i međuljudske odnose u obitelji, školi i prijateljstvu; kako ovisnost utječe na samopoštovanje osobe te potaknuti na smanjivanje predrasuda prema bivšim ovisnicima.

U navedenom projektu sudjelovali su učenici prvih i drugih razreda naše škole te smo time započeli obilježavanje nadolazećeg Mjeseca borbe protiv ovisnosti.